NaiveNeuron/SloPal huggingface dataset:
Kaník, Ľudovít, poslanec NR SR (2014-02-12):
Áno, je to tak, že tu máme absolútne zle nastavený sociálny systém, nespravodlivo nastavený, nespravodlivo v tom zmysle, že tí, ktorí nepracujú, nemajú žiadnu výraznú odlišnosť od tých, ktorí pracujú, a z tej logiky jasne vyplýva, že potom, samozrejme, jednak nám to rastie tá skupina, jednak nám rastie spôsob života, ktorý sa nám vôbec nikomu tu asi nepáči a proti tomu sa naozaj dá jednoducho, jednoducho zapôsobiť, jednoduchými zmenami zákonov. Takže to nie je spôsobené nejakou zložitou, mentálnou alebo neviem akými predpokladmi, ale veľmi jednoduchou vecou. Sociálny systém, keď som ho ja nastavil, bol nastavený tak, že tu bola dávka v hmotnej núdzi, a to bol základ veci, a potom sa olepil tento systém rôznymi doplatkami, príplatkami a príspevkami, ktoré predtým neboli, ale dnes zabezpečujú, že rodiny, ktoré trvalo nepracujú ani pracovať nechcú, majú príjmy dokonca vyššie, ako sú príjmy z práce. Keď mi to neveríte, ukážem vám tabuľky do detailov prepracované na rôzne modely rodín, a preto netreba nič iné, len tie donaliepané nánosy odstrániť, alebo modifikovať množstvo tých vecí tak, aby sme nie rušili, lebo to je nepopulárne, ale aby sme tam zavádzali nejaké kritériá pracovnej aktivity. To všetko sa dá a treba to robiť a vy si stále, vládni poslanci, zatvárate pred tým oči. Tak buď to naozaj vykradnite a urobte to, alebo jednoducho to posuňte do druhého čítania a spolu môžme potom... (Prerušenie vystúpenia časomerom.)
Pellegrini, Peter, predseda NR SR (2014-12-12):
Je všeobecný súhlas s takýmto návrhom? (Reakcia pléna.) Kolegovia z KDH vyslovili nesúhlas, takže dávam hlasovať o návrhu pani podpredsedníčky Laššákovej. Prezentujme sa a hlasujme. (Hlasovanie.) Prítomných 119, za bolo 79, proti 20, zdržalo sa 19, nehlasoval 1 poslanec. Návrh sme schválili, a teda konštatujem, že budeme rokovať až do prerokovania a budeme hlasovať na záver tejto schôdze. Uvedený návrh som podľa § 109 ods. 3 zákona o rokovacom poriadku pridelil na prerokovanie všetkým výborom Národnej rady s tým, že ako gestorský výbor bol určený výbor pre hospodárske záležitosti. Taktiež som ho zaslal vláde na zaujatie stanoviska. Teraz pristúpime k samotnému rokovaniu o tomto bode programu a prosím pána poslanca Pavla Zajaca, aby ako poverený člen skupiny poslancov návrh uviedol a súčasne oboznámil Národnú radu s dôvodmi, ktoré viedli skupinu poslancov k podaniu návrhu na vyslovenie nedôvery ministrovi dopravy. Ešte pred tým, pán poslanec, ako vám udelím slovo, s procedurálnym návrhom sa prihlásil pán poslanec Hlina. Nech sa páči, pán poslanec.
J. Mikuš, poslanec: (2006-12-13):
Uvedený návrh bol doručený poslancom Národnej rady v stanovenej lehote, čím boli splnené podmienky určené § 72 ods. 1 zákona Národnej rady o rokovacom poriadku,  t. j. najmenej 15-dní pred schôdzou Národnej rady, na ktorej sa uskutoční jeho prvé čítanie. Predseda Národnej rady posúdil uvedený návrh podľa § 70 ods. 1 zákona Národnej rady o rokovacom poriadku a podľa legislatívnych pravidiel ho zaradil na rokovanie dnešnej schôdze Národnej rady Slovenskej republiky. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona uvedené v § 67 a § 68 zákona Národnej rady Slovenskej republiky o rokovacom poriadku Národnej rady, ako i náležitosti  určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku. Vážený pán podpredseda Národnej rady, otvorte, prosím, rozpravu.
Halgašová, Jarmila, poslankyňa NR SR (2022-06-16):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady a Výboru Národnej rady pre pôdohospodárstvo a životné prostredie. Ďalej, aby za gestorský výbor určila hlasovaním Výbor Národnej rady pre pôdohospodárstvo a životné prostredie, aby predmetný vládny návrh zákona výbory prerokovali do 9. septembra 2022 a v gestorskom výbore do 12. septembra 2022.
Blaha, Ľuboš, poslanec NR SR (2021-02-26):
No však hovorím, pán Suja hovoril vo všeobecnosti. Ja sa snažím konkrétnejšie. Prečo nemôžme tie peniaze využiť na bytový fond, na tie vaše predvolebné sľuby. Alebo to isté platí o cestovnom ruchu, tak je to obrovská téma v celom, v celom balíku plánu obnovy zelená ekonomika. No vy viete krásne tie peniaze potom posúvať na cestovný ruch, ktorý budete robiť tzv. zelený cestovný ruch, to znamená, tento spôsob podpory turistiky. Ale toto vy nerobíte, vy nemáte tú inteligenciu, aby ste mohli pomáhať tým najbiednejším ľuďom a tým, ktorí sú najviac ohrození krízou. Čiže, páni kolegovia, očakávali sme normálnu diskusiu, že sa budete vecne baviť o tom, s čím prichádzate pre Slovensko a pre jeho budúcnosť a namiesto toho sme tu počúvali ľúbostné verše pani Tabák.
Laššáková, Jana, podpredsedníčka NR SR (2013-09-17):
Pán poslanec Přidal, nech sa páči.
Grendel, Gábor, podpredseda NR SR (2021-04-30):
Osem faktických poznámok na vystúpenie pána vicepremiéra. Končím možnosť prihlásiť sa s faktickými. Pán poslanec Blaha ako prvý.
Žiga, Peter, podpredseda NR SR (2024-04-24):
Dobré ráno, kolegyne, kolegovia, otváram šiesty rokovací deň 12. schôdze Národnej rady Slovenskej republiky. Na dnešnom rokovacom dni o ospravedlnenie neúčasti požiadali poslanci Dubovický a pani poslankyňa Záborská. Pokračujeme v prerušenej rozprave v prvom čítaní o návrhu poslancov Huliaka, Kramplovej, Garaja a Lučanského na vydanie zákona, ktorým sa mení a dopĺňa zákon č. 213/1997 o neziskových organizáciách, tlač 245. Prosím pána poslanca Huliaka, máme tam zástupcu, teda máme aj navrhovateľa, aj pána poslanca Michelka ako spravodajcu. Ďalšou v poradí z písomne prihlásených rečníkov do rozpravy je prihlásená pani poslankyňa Plaváková, ktorej odovzdávam slovo, nech sa páči. (Pokračovanie rokovania v prvom čítaní o návrhu poslancov Národnej rady Slovenskej republiky Rudolfa Huliaka, Dagmar Kramplovej, Milana Garaja a Adama Lučanského na vydanie zákona, ktorým sa mení a dopĺňa zákon č. 213/1997 Z. z. o neziskových organizáciách poskytujúcich všeobecne prospešné služby v znení neskorších predpisov a ktorým sa menia a dopĺňajú niektoré zákony , tlač 245.)
Grendel, Gábor, podpredseda NR SR (2022-04-29):
Pán poslanec Viliam Zahorčák.
Blahová, Natália, poslankyňa NR SR (2010-12-01):
Ďakujem, pán predsedajúci. Ja by som chcela upozorniť v súvislosti na predložený návrh, že je to ďalší ústretový krok voči mladým rodinám, na ktoré doterajšia platná legislatíva nemyslela. Dvadsaťpäť percent k rodičovskému príspevku za každé ďalšie narodené dieťa súčasne je veľmi dobrou správou, verím, pre všetky viacdetné mamičky. Táto vláda, ako sme počuli, vyčlenila 1,3 mil. pre tieto mamy napriek tomu, že dáva tak na druhú stranu týmto zákonom alebo týmto pozmeňujúcim návrhom, pripravuje istú sankciu pri zneužívaní štátnej sociálnej dávky, pretože napriek všetkému musíme podporovať uvedomelosť, a „nestarostlivosť“ o dieťa musí byť sankcionovaná. Deti sú naša budúcnosť, preto ich treba chrániť, a preto veľmi pekne prosím o podporu tohto návrhu. Ďakujem.
Pčolinský, Peter, podpredseda NR SR (2022-12-07):
S ďalšou faktickou pán poslanec Baránik.
Figeľ, Ján, 1. podpredseda vlády a minister dopravy, výstavby a regionálneho rozvoja SR (2011-09-14):
Ďakujem pekne. Vážený pán predseda Národnej rady, ctení vytrvalí poslanci a poslankyne a milí mladí návštevníci a hostia, dovoľte, aby som uviedol vládny návrh zákona, ktorým sa mení a dopĺňa zákon Národnej rady Slovenskej republiky č. 258/1993 Z. z. o Železniciach Slovenskej republiky v znení neskorších predpisov. Tento návrh na svojom rokovaní 26. mája vláda schválila a prijala k nemu uznesenie č. 336. Dôvodom predloženia tohto návrhu zákona je v súlade s procesom revitalizácie železničných spoločností znížiť počet členov Správnej rady Železníc Slovenskej republiky a tým šetriť verejné financie. Tento návrh zákona predstavuje úsporu verejných financií vo výške vyše 80 tis. eur ročne, tak ako je to uvedené v doložke vybraných vplyvov. A iné záležitosti, ako sú rozpočty obcí, rozpočty vyšších územných celkov, na životné prostredie, na zamestnanosť, ani na samotné podnikateľské prostredie predmetný návrh zákona nebude mať dopad. Samozrejme, tento návrh zákona je v súlade s Ústavou Slovenskej republiky, ústavnými a ostatnými zákonmi a medzinárodnými zmluvami, ktorými je Slovenská republika viazaná, ako aj s právom Európskej únie. Dovoľujem si vás požiadať o podporu pri prerokovaní tohoto vládneho návrhu a o jeho následné schválenie. Ďakujem pekne.
Krajčí, Marek, poslanec NR SR (2022-06-23):
No, ono jedna nevýhoda medzi mnou a tebou je tá, že ja som doktor s normálnou reálnou klinickou praxou a viem, aké lieky v skutočnosti existujú. A viem, že keď sú kombinácie účinných látok a robia to už originálne firmy, tak skrátka ty by si musela tú kombináciu účinných látok, keď sa končí ich patent, vyskladať z generík, a to vôbec nie je také jednoduché. Medzitým sú, samozrejme, aj rôzne know-how, akým spôsobom tie látky sú poskladané, v akej forme. My sme sa o tom bavili, ja som o tom aj články písal do odborných časopisov, takže problém je, problém je naozaj, problém je naozaj v tom, že ty tomu úplne nemôžeš rozumieť, pretože, samozrejme, ty nie si lekárka. A ty vlastne rozprávaš len to, čo si niekde prečítaš, ale tá prax je naozaj oveľa farebnejšia, oveľa zložitejšia a nedá sa to takto paušalizovať, najmä v takej situácii. Áno, dalo sa rozprávať možno aj o nejakých prechodných obdobiach, o niečom inom. Samozrejme, že dalo, len problém je to, že ako som tu povedal, identifikovali sme ten problém my príliš neskoro ako poslanci a keď sme zistili, aký dopad by to malo na pacientov, zatiahli sme ručnú brzdu a zastavili sme to. Teda dúfam, že to zastavíme. Takže poprosím aj poslancov v pléne, aby nám pomohli s týmto pozmeňujúcim návrhom. Ďakujem pekne.
B. Bugár, podpredseda NR SR: (2002-11-07):
(Hlasovanie.) Prítomných 136 poslancov, za návrh hlasovalo 100 poslancov, proti 18, zdržalo sa 18. Konštatujem, že Národná rada pridelila návrh zákona výborom, určila gestorský výbor, ako aj lehotu výborom na prerokovanie zákona v druhom čítaní. Ďalej budeme hlasovať o vládnom návrhu zákone o platových pomeroch prokurátorov v roku 2003 a o dočasnom obmedzení účinnosti niektorých  ustanovení zákona č. 154/2001 Z. z. o prokurátoroch a právnych čakateľoch prokuratúry (tlač 72). Pán spravodajca, máte slovo. M. Abelovský, poslanec: Áno, ďakujem. Pán predsedajúci, konštatujem, že v rozprave neodzneli žiadne návrhy, preto  prosím, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
Žiga, Peter, podpredseda NR SR (2023-12-20):
Prerušujem rokovanie parlamentu na hodinu počas obedňajšej prestávky. Pokračovať budeme o štrnástej hodine. (Reakcia predrečníka: „Ďakujem pekne." ) (Prerušenie rokovania o 12.59 hodine.) (Pokračovanie rokovania o 14.00 hodine.) 236
Zmajkovičová, Renáta, podpredsedníčka NR SR (2013-02-05):
Ďakujem, pán spravodajca. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce prihlásiť niekto ústne? Nie je tomu tak. Ukončujem možnosť prihlásiť sa do rozpravy ústne a zároveň vyhlasujem všeobecnú rozpravu za skončenú a prerušujem rokovanie o tomto bode programu. Ďalším bodom programu je druhé čítanie o vládnom návrhu zákona, ktorým sa mení a dopĺňa zákon č. 365/2004 Z. z. o rovnakom zaobchádzaní v niektorých oblastiach a ochrane pred diskrimináciou a o zmene a doplnení niektorých zákonov (antidiskriminačný zákon) v znení neskorších predpisov a ktorým sa mení zákon č. 8/2008 Z. z. o poisťovníctve a o zmene a doplnení niektorých zákonov v znení neskorších predpisov . Vládny návrh zákona je uverejnený ako tlač 276, spoločná správa výborov má tlač 276a. Teraz poprosím opäť pána ministra Boreca, aby vládny návrh zákona odôvodnil. Nech sa páči, pán minister.
Hrušovský, Pavol, podpredseda NR SR (2011-09-13):
Prezentujme sa a hlasujme o návrhu uznesenia, tak ako ho predložil poverený spravodajca pán poslanec Homoľa ústavnoprávnym výborom. (Hlasovanie.) 149 prítomných, 77 za, 71 sa zdržalo, 1 nehlasoval. Národná rada Slovenskej republiky návrh uznesenia schválila. Panie poslankyne, páni poslanci, odhlasovali sme všetky doteraz prerokované body 22. schôdze Národnej rady Slovenskej republiky, ktorú týmto hlasovaním prerušujem, myslím tým na 22. schôdzu, z dôvodu, že pán predseda Národnej rady v zmysle Ústavy Slovenskej republiky nám oznámil, že na požiadanie skupiny poslancov zvolal rokovanie Národnej rady Slovenskej republiky, ktorým poslanci Národnej rady žiadajú o vyslovenie nedôvery predsedníčke vlády Slovenskej republiky Ivete Radičovej. (Prerušenie rokovania o 17.40 hodine.) (Po prerušení rokovania 22. schôdze NR SR ihneď sa začala 23. schôdza NR SR.)
Zmajkovičová, Renáta, podpredsedníčka NR SR (2014-07-03):
Ďakujem, pán minister, dávam slovo spoločnému spravodajcovi z výboru pre financie a rozpočet poslancovi Štefanovi Hrehovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Šimečka, Michal, podpredseda NR SR (2024-04-16):
Ďakujem pekne. Ďalší v ústnej rozprave vystúpi pán poslanec Dostál. Prosím, máte slovo.
Žiga, Peter, podpredseda NR SR (2024-09-11):
Prosím, prezentujte sa a hlasujme. (Hlasovanie.) 143 prítomných, 78 za, 65 sa zdržalo. Návrh sme schválili, sme v treťom čítaní . Otváram rozpravu v rámci tretieho čítania. Chcem sa opýtať, či sa hlási niekto do rozpravy. Nie je tomu tak, končím možnosť prihlásiť sa do rozpravy a vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Hort, Milan, podpredseda NR SR (2011-02-10):
Ďalej s faktickou poznámkou pán poslanec Miroslav Beblavý.
Šimečka, Michal, podpredseda NR SR (2024-02-16):
Ďakujem veľmi pekne. Otváram všeobecnú rozpravu, do ktorej som nedostal žiadnu písomnú prihlášku, a preto ešte pred tým, než dám slovo pani navrhovateľke, sa chcem spýtať, či sa niekto chce prihlásiť ústne. Nie je tomu tak. Takže evidujem, že sa hlási pani navrhovateľka. Prosím, pani poslankyňa, máte slovo.
Pellegrini, Peter, podpredseda NR SR (2020-04-07):
Nemôžte reagovať na faktickú poznámku iného kolegu, len na rečníka.
Vaľová, Jana, poslankyňa NR SR (2013-11-28):
Pán predseda, dajte hlasovať teraz o návrhu pani poslankyne Jurinovej.
Laššáková, Jana, podpredsedníčka NR SR (2012-08-03):
Páni poslanci, nediskutujte! Nediskutujte! Nech sa páči, pokračujte v rozprave, pán poslanec.
Laššáková, Jana, podpredsedníčka NR SR (2014-10-28):
Nech sa páči, pán poslanec Huba, máte slovo.
Paška, Pavol, predseda NR SR (2014-11-09):
Pán poslanec Poliačik.
Figeľ, Ján, podpredseda NR SR (2014-10-14):
Nech sa páči, Helena Mezenská.
Blaha, Ľuboš, podpredseda NR SR (2023-12-18):
Dobre, pán Pročko, nie je vaša úloha oslovovať pána ministra týmto spôsobom v procedurálnom návrhu. Pán poslanec Alojz Hlina má procedurálny návrh, nech sa páči.
Beluský, Martin, poslanec NR SR (2021-04-30):
Ďakujem za slovo. Pán minister, vy aj vaši predchodcovia a, predpokladám, že aj ďalší ministri, ktorí budú vystupovať, ste tento bod poňali tak trošku zvláštne, lebo ideme rokovať o programovom vyhlásení vlády a venujete sa viac-menej poslednému roku. To je v poriadku, že ste robili ten odpis toho, čo ste už urobili, to je podľa mňa možno aj dobrá myšlienka, že je to možnosť robiť každoročne, že by vláda mohla predstúpiť pred, do parlamentu a urobiť nejaký odpis toho, čo ste spravili, čo už je teda vybavené. To je podľa mňa dobrá myšlienka, ale teraz by sme podľa mňa sa mali skôr venovať tej budúcnosti. Tam ste spomenuli nejaké veci ohľadne plánu obnovy. Mňa však zaujíma hlavne z vášho rezortu dôchodková reforma, pretože stále to máme otvorené. Ja som zaznamenal z ministerstva financií informáciu, že medzi ministerstvom financií a vaším ministerstvom je nejaká nezhoda, že teda o niečom rokujete, len my ako opozícia do toho nevidíme. Tak by som vás chcel poprosiť, keby ste možno v stručnosti nám vedeli vysvetliť, v akom je to stave, kedy môžeme očakávať nejaký prvý návrh, aby sme do toho aj my ako opozícia mohla, mohli s nejakými návrhmi vstúpiť, aby sme to naozaj pripravili hlavne z hľadiska udržateľnosti verejných financií do budúcnosti čo najkvalitnejšie. Ďakujem.
Matovič, Igor, poslanec NR SR (2023-12-22):
Alojz, rovnako by som ťa chcel poprosiť, aby si zverejnil viac, lebo teda Google si nejako nepamätá a teda čo som našiel, čo hovorí pán generálny riaditeľ o sebe, tak Michal Tariška disponuje viac ako dvadsaťročnými skúsenosťami, to píše Sociálna poisťovňa vlastne, v oblasti manažmentu, informačných technológií, riadil významné strategické projekty v bankovníctve, transformačný projekt zmeny Poštovej banky na 365. banku v štátnej aj verejnej správe, zavedenie komplexného informačného systému na podporu činnosti pobočiek Sociálnej poisťovne, projekt inovácie daňového informačného systému, aktívne prednášal na Katedre politológie Filozofickej fakulty UK. Nikde žiadna zmena o tom, že ako člen organizovanej zločineckej skupiny, ako si povedal, podviedol 90-ročnú dôchodkyňu. Ono ja by som sa ani nečudoval, že by to bola pravda, ale naozaj by asi bolo dobré, aby Slovensko vedelo viac, keď ty vieš viac, lebo keď tohto človeka nominuje Peter Pellegrini, ktorý podviedol jeden a pol milióna slovenských dôchodcov, ktorým sľúbil pred Vianocami tohto roku vyplatiť 640 eur, tak podvodník nominuje podvodníka, to je úplne normálne a prirodzené v rámci, keď to jednoducho majú v rámci svojej strany ako DNA. Ľudia, ktorí, tak ako aj spomenul predo mnou kolega, ktorí nominujú za podpredsedu Národnej rady človeka obžalovaného z korupcie, ktorí človeka obžalovaného z toho, že vynášal informácie ako policajný prezident, nominujú ako šéfa výboru pre obranu a bezpečnosť, ktorý vedie výberové konanie na nového policajného prezidenta. Takíto ľudia nemajú žiadnu morálku. A ľudia, ktorí si dovolia dôverčivých dôchodcov pred voľbami podviesť, nalákať medovými motúzmi, voľte HLAS, voľte Peťa Pellegriniho, lebo on vám zabezpečí vyplatenie 640 eur ešte pred Vianocami a potom ich okradnú v priemere o 150 eur. Hanba. (Potlesk.)
Kozelová, Monika, poslankyňa NR SR (2020-11-25):
Vážený pán minister, ako som dnes už raz povedala, ďakujem za otvorenosť, ktorou ste vystúpili v pléne a bolo dobré... Počkám si (zaznenie gongu), hovorím k nemu a asi sotva. Nie, hovorím k pánovi ministrovi. Môžem znova? Pretože ma nepočúva vôbec.
P. Hrušovský, podpredseda NR SR: (2002-04-04):
M. Kugla, predseda Rady Fondu detí a mládeže: ... vo finančných tokoch, samozrejme, nebola stratová akciová spoločnosť, boli sme v pluse vo výške 2,2 mil. Ďalším bodom bolo dohľadanie majetku bývalého SZM. Podarilo sa nám dohľadať ďalších 9 objektov, ktoré boli kedysi v bývalom SZM, pričom pri väčšine z nich museli sme konštatovať, že nie je možné ich zaradiť k majetku fondu. Predposledným bodom bolo vydávanie časopisov Včielka a Zornička, ktoré v roku 2000 dosiahli vlastne vyrovnanú bilanciu oproti minulým rokom, keď boli stratové. Dodnes sú v miernom zisku. Ďalšie body plánu pôvodného na rok 2000 – založenie nadácie a overenie možnosti spolupráce s medzinárodnými mládežníckymi hotelovými sieťami – neboli realizované vzhľadom na to, že v koncepcii dlhodobého rozvoja fondu čo je bod 9, bola vlastne prijatá predstava vytvorenia nadácie a následná likvidácia fondu. Čo sa týka poskytnutých prostriedkov v roku 2000, bola poskytnutá priama finančná podpora deťom z detských domovov vo výške 93 655 a nepriama finančná podpora mládežníckym organizáciám formou zliav na nájomnom vo finančnom vyjadrení oproti komerčným nájmom vo výške 4,2 mil. Celkovo za rok 2000 – plánovaný rozpočet – boli nižšie tržby a výnosy o 2,3 mil. a vyššie náklady o 4,9 mil., ale opäť v cashovom vyjadrení bol zostatok finančných prostriedkov vo výške plus 2,2 mil. Môžem pristúpiť k uvádzaniu druhého materiálu, ktorým je návrh rozpočtu Fondu detí a mládeže na rok 2002. Realizujeme 5 základných vecí: prevod majetku na základe uznesenia vlády Slovenskej republiky č. 714, ďalej, správu majetku Nadácie mládeže Slovenska a a. s. Hotely mládeže Slovakia. K dnešnému dňu je fond teda v útlme. Ďalej je realizovaný odpredaj majetku, ktorého výnos má slúžiť na uspokojenie investícií. Samotné vyplatenie investícií bývalých nájomcov je bodom 4. A bodom 5 je vlastne dokončenie likvidácie Denníka Smena, Vydavateľstva Smena a prevod akcií HMS, a.s., na Nadáciu mládeže Slovenska. Čo sa týka poskytovania prostriedkov z Fondu detí a mládeže, nepredpokladáme poskytovanie prostriedkov vzhľadom na plánovú likvidáciu. Čo sa týka samotného návrhu rozpočtu, návrh rozpočtu ráta s výnosmi vo výške 18,4 mil., s nákladmi vo výške 43,4 mil., pričom v peňažných tokoch by mala byť bilancia vyrovnaná, teda na nule. Ďakujem pekne.
Ďuriš Nicholsonová, Lucia, podpredsedníčka NR SR (2016-12-06):
Na vaše vystúpenie, pán poslanec, registrujem tri faktické poznámky. Končím možnosť, štyri. Končím možnosť prihlásiť sa s faktickou poznámkou. Pán poslanec Sloboda, nech sa páči.
Laurenčík, Milan, podpredseda NR SR (2021-10-01):
Pán poslanec, prosím, ten záver ste si mohol odpustiť. Ďalšiu faktickú poznámku má pán poslanec Dominik Drdul.
P. Hrušovský, podpredseda NR SR: (2001-10-02):
(Hlasovanie.) Prítomných je 110 poslancov, za 30, proti 60, zdržalo sa 18, nehlasovali 2. Neschválili sme tento návrh. R. Vavrík, poslanec: Prejdeme k bodu 16. Ja osobne sa domnievam, že by sme nemali o ňom hlasovať, lebo v bode 4 sme už prijali...
R. Madej, poslanec: (2007-06-28):
Budeme teraz hlasovať o pozmeňujúcich a doplňujúcich návrhoch, ktoré odzneli v rozprave. Pán predseda, prosím, dajte hlasovať najprv o pozmeňujúcom návrhu pani poslankyne Radičovej k bodu 122.
Bugár, Béla, podpredseda NR SR (2017-10-10):
Takže na vystúpenie pána poslanca s faktickou, pán poslanec Jarjabek, nech sa páči.
Sulík, Richard, predseda NR SR (2011-09-13):
Pán poslanec Senko.
Laššáková, Jana, podpredsedníčka NR SR (2013-11-27):
Na vystúpenie pána poslanca s faktickou poznámkou pán poslanec Fecko, končím možnosť prihlásiť sa s faktickými poznámkami. Nech sa páči, pán predseda.
Pellegrini, Peter, predseda NR SR (2024-02-15):
Kolegovia, prosím, o pozornosť. Bol podaný návrh nepokračovať v rokovaní o tomto návrhu, preto, prosím, prezentujme sa a hlasujme o návrhu nepokračovať v rokovaní o tomto návrhu zákona. (Hlasovanie.) Prítomných 137 poslancov, za 62, proti 75. Tento návrh sme neschválili.
Kollár, Boris, predseda NR SR (2022-12-08):
Prosím, prezentujme sa a hlasujeme. Aha, ja ospravedlňujem sa, takže pristúpime k hlasovaniu o návrhu pána poslankyňa, pána poslanca Krajčího, až potom budeme hlasovať o celku. Ospravedlňujem sa, takže zmena. Hlasujeme o tom, ako povedala pani, pani spravodajkyňa. (Hlasovanie.) Prítomných 131 poslancov, za 107, proti žiadny, zdržalo sa 23, nehlasoval 1. Uvedený návrh pána poslanca Krajčího sme schválili. A teraz pristúpime k hlasovaniu o návrhu zákona ako celku. Pani spoločná spravodajkyňa, prosím, uveďte odporúčanie gestorského výboru.
Remišová, Veronika, poslankyňa NR SR (2018-10-24):
Ešte raz. Žiadam pána ministra, aby stiahol tento návrh z rokovania, pretože skutočnosť je presne opačná. Pán Bugár, existuje uznesenie vlády, podľa ktorého, ak je v rozprave predložený návrh, ktorý je v rozpore s filozofiou prerokovávaného zákona, nielenže nemôže, on by ho mal stiahnuť z rokovania. Takže žiadam pána ministra, aby tento návrh z rokovania stiahol.
Viskupič, Jozef, poslanec NR SR (2013-09-11):
Ďakujem kolegom za poznámky, ja by som predsa len využil tieto dve minútky, lebo som zabudol jednu vec sa spýtať pána ministra, lebo návrh zákona okrem teda zmeny korún na eurá hovorí aj o doplnení zákona o Matici Slovenskej, tá otázka smeruje na pána ministra, keďže sa tam dopĺňa, že vykonáva ďalšie činnosti, ktoré jej určí zriaďovateľ v rozsahu svojej pôsobnosti v zriaďovacej listine, či sa tým myslí nejaký vyšší, vyššia miera dohľadu a výkonných práv, rozsahu pôsobnosti v zriaďovacej listine, totižto neviem, predpokladám, že ministerstvo prikročilo k nejakým, k úprave zákona o Matici Slovenskej, keďže som to nenašiel ani v dôvodovke a zabudol som sa na to spýtať v príspevku v rozprave, a takisto ministerstvo sa venuje aj ochrane historického knižničného dokumentu a knižničného fondu, tam je len otázka, že prečo pri iniciatívnom dokumente o zavádzaní, podpore do audiovizuálneho priemyslu treba takéto doplnky z úplne iných a nesúvisiacich zákonov, možnože existuje nejaká miera ohrozenia alebo čo, tak len na toto som sa chcel spýtať, na tie dva doplňujúce, ktoré sú v článku 4 zákona. Ďakujem.
B. Bugár, podpredseda NR SR: ():
Pani poslankyňa Tóthová, máte slovo.
Kleinert, Dana, poslankyňa NR SR (2024-04-19):
Ďakujem. Tak možno nemusíme skončiť tento bod, však veď, samozrejme, môžeme o štrnástej skončiť. Ja by som chcela zareagovať na pár vecí. Tá posledná, ktorá bola veľmi silná o tom, ako dať teda politikom do rúk nástroj rozhodovať, keď videli sme, ako sa správajú v našom spoločenskom priestore, tak to naozaj plne podpisujem, že toto nie je dobrá cesta v týchto časoch. Chcela by som povedať aj také, takých pár vecí o nesplnení kritérií, lebo ono častokrát si to ľudia zamieňajú s tým, že ale veď teda povedali, že môj projekt nie je dobrý. Ale tam sa posudzuje viacej kritérií. Tam sa posudzuje obsah, charakter a logika, primeranosť rozpočtu, ale aj komunikácia, hĺbka vizibility alebo počet zasiahnutých ľudí alebo počet médií a tak ďalej. Tam je akože množstvo vecí, ktoré dáva logiku tomu danému projektu v rámci daného programu, v rámci daného podprogramu. Čiže to sú všetko akože odborné veci, kde teda tá komisia nejakým spôsobom rozdeľuje, rozhoduje, pardon. My sa bavíme o tom, že teda bude viac spokojných ľudí, keď teda budú nepodporení, ale budú mať lepšie, lepšie vyhodnotený, opísaný projekt a tú argumentáciu komisiou? No oni budú rovnako nespokojní, akurát budú možno lepšie akceptovať to, akým spôsobom to komisia opísala a s tým úplne súhlasíme a to sa dá, samozrejme, vyriešiť. Ale to neznamená, že budú spokojní, lebo spokojní budú iba vtedy, keď sa navýšia financie v rozpočte, lebo spokojnosť pri žiadateľoch, ktorí žiadajú o financie, je priamo úmerná tým, či financie dostanú. Tam je tá spokojnosť. Akceptácia nejakého rozhodnutia je iná vec, ako spokojnosť s tým, že či človek uspel, alebo neuspel v danom fonde. Tak poďme toto riešiť. A preto teda navrhujem, tiež to isté podpisujem, čo ste aj vy povedali, poďme z kratšej cesty preč, poďme sa o tom rozprávať. Zhodnime sa na tom, že sú veci, ktoré treba opraviť, tak to opravme, ale nie takto. Ďakujem.
Mora, Ján, poslanec NR SR (2018-05-25):
Pán predsedajúci, navrhujem zlúčiť rozpravu k bodom programu č. 77 a 78, čo je číslo parlamentnej tlače 962 a 963, z dôvodu, že obidva návrhy zákonov sa týkajú tej istej veci a teda imunity prezidenta Slovenskej republiky. Ďakujem.
Glenda, Tibor, poslanec NR SR (2014-12-11):
Ďakujem, ďakujem pekne. Vážená pani predsedajúca, dovoľte mi, aby som podal pozmeňujúci návrh k návrhu poslancov Národnej rady Slovenskej republiky Richarda Rašiho a Otta Brixiho na vydanie zákona, ktorým sa mení a dopĺňa zákon Slovenskej národnej rady č. 401/1990 Zb. o meste Košice v znení neskorších predpisov, tlač 1204. 1. V čl. I sa pred 1. bod vkladajú nové body 1 a 2, ktoré znejú: „1. V § 10 ods. 3 písm. n) sa za slovami „znelku mesta“ vypúšťa čiarka a slová „ako aj symboly mestských častí“. 2. V § 14 ods. 3 písmeno l) znie: „l) ustanovuje symboly mestských častí.“.“ Doterajšie body sa primerane prečíslujú. Odôvodnenie: Zosúladenie platných ustanovení zákona Slovenskej národnej rady č. 401/1990 Zb. o meste Košice v znení neskorších predpisov § 10 ods. 3 písm. n) a § 14 ods. 3 písm. l), ktoré upravujú rozhodovacie právomoci mestského zastupiteľstva a miestneho zastupiteľstva s navrhovanou novou právnou úpravou. Vyobrazenie, opis a používanie symbolov mesta podľa navrhovanej novej právnej úpravy určuje nariadenie mesta a symboly mestskej časti, ich vyobrazenie a opis určuje nariadenie mestskej časti, pričom nariadenie mesta je schvaľované mestským zastupiteľstvom a nariadenie mestskej časti je schvaľované miestnym zastupiteľstvom. 2. V čl. I 5. bode sa v nadpise § 27b slová „ustanovenie k úpravám účinným od 1. januára 2015“ nahrádzajú slovami „ustanovenia k úpravám účinným od 1. júna 2015“. Odôvodnenie: Legislatívno-technická úprava nadpisu § 27b vzhľadom na to, že obsahuje tri prechodné ustanovenia a úprava dátumu súvisiaca s novým dátumom nadobudnutia účinnosti zákona (1. jún 2015). 3. V čl. I 5. bode § 27b ods. 1 sa slová „doterajších platných právnych predpisov ostávajú v platnosti“ nahradzujú slovami „zákona účinného do 31. mája 2015 zostávajú v platnosti až do schválenia nariadenia mesta podľa § 19 ods. 1 a nariadenia mestskej časti podľa § 19 ods. 2“. Odôvodnenie: Formulačná precizácia prechodného ustanovenia za účelom jednoznačnosti výkladu. 4. V čl. I 5. bode § 27b ods. 2 sa slová „tohto zákona je povinné mesto schváliť najneskôr do 6 mesiacov od účinnosti tohto zákona“ nahrádzajú slovami „je mesto povinné schváliť do 30. novembra 2015“. Odôvodnenie: Formulačná precizácia prechodného ustanovenia doplnením konkrétneho dátumu, do ktorého je mesto povinné schváliť nariadenie mesta ustanovujúce vyobrazenie, opis a používanie symbolov mesta. 5. V čl. I 5. bode § 27b odsek 3 znie: „(3) Nariadenie mestskej časti podľa § 19 ods. 2 je mestská časť povinná schváliť do 30. novembra 2015.“ Odôvodnenie: Formulačná precizácia prechodného ustanovenia doplnením konkrétneho dátumu, do ktorého je mestská časť povinná schváliť nariadenie mestskej časti ustanovujúce symboly mestských častí, ich vyobrazenie a opis, a súčasne zjednotenie formulácie s § 27b ods. 2 (čl. I 5. bod). 6. V čl. II sa slová „1. januára 2015“ nahrádzajú slovami „1. júna 2015“. Odôvodnenie: Vzhľadom na dĺžku legislatívneho procesu sa navrhuje posunutie dátumu nadobudnutia účinnosti zákona od 1. júna 2015. V súvislosti s týmto pozmeňujúcim návrhom je potrebné vyňať na osobitné hlasovanie body 4 až 7 spoločnej správy. Ďakujem pekne.
Paška Pavol, predseda NR SR (2012-11-28):
Hlasujeme. (Hlasovanie.) 144 prítomných, 82 bolo za, 5 proti, 57 sa zdržalo. Schválili sme vládny návrh zákona o obchodovaní s emisnými kvótami. Odhlasovali sme tieto dva prerokované body. Vyhlasujem krátku prestávku do 11.15 hod. a budeme pokračovať v rozprave o návrhu zákona o hmotnej núdzi. Poprosím ešte, zapnite pána predsedu zahraničného výboru.
Bugár, Béla, podpredseda NR SR (2017-03-22):
Na vystúpenie pána poslanca s faktickými poznámkami traja. Pani poslankyňa Gaborčáková, nech sa páči.
S. Kahanec, poslanec: (2009-12-10):
Problém je len však v tom, ako sa hlasuje a rozhoduje v parlamente. A tu už je potom realita. Keď kolegyňa poslankyňa Tkáčová predložila zákon o moratóriu, tak tento zákon parlament zmietol zo stola. Na druhej strane tú petíciu a už mnohé ďalšie petície dávame na poslednú chvíľu a niekedy až po funuse, aby sme vôbec o nich rozprávali. Ale dúfam, že sa ešte nájde priestor na rozumné rozhodnutie v závere. A k vašim dvom rovinám, ktoré ste spomínali, s ktorými súvisí ťažba uránu, by som pridal ešte ďalšiu, technickú rovinu. A technická rovina podľa mňa je o tom, že vývoj technológií bude určite postupovať do budúcnosti, že aj keď budeme nútení v budúcnosti pristúpiť k ťažbe uránu z hľadiska našich existenčných zdrojov, tak budú tie technológie už na takej úrovni, že budeme mať oveľa vyššiu bezpečnosť, ako máme dnes. A preto sa ja jednoznačne pripájam k tomu, aby sme dali v súčasnosti stop ťažbe uránu, aby sme hľadeli práve do budúcnosti. Do budúcnosti tak, aby sme životné prostredie ponechali ešte aj pre tých, čo prídu po nás. Ďakujem pekne.
Bugár, Béla, podpredseda NR SR (2011-07-06):
Pán poslanec Raši, nech sa páči.
Sulík, Richard, predseda NR SR (2010-10-19):
Ďakujem. Chce sa k rozprave vyjadriť spravodajca? Áno, nech sa páči.
J. Brocka, poslanec: (2009-05-20):
- Uverejnenie oznamu o tendri na nástenke nebolo v súlade so zákonom, keďže nie je na verejne prístupnom mieste. - Výzva nebola uverejnená na webovej stránke. - Bol uzatvorený iný typ zmluvy, ako bol uvedený v súťažných podmienkach. - Nebola zverejnená predpokladaná hodnota zákazky. - Záväzok mlčanlivosti v zmluve je irelevantný, lebo je v rozpore so zákonom o slobodnom prístupe k informáciám. - Zmluva bola uzatvorená deň po otvorení obálok prihlásených uchádzačov. - V zmluve je zakotvené, že každé verejné obstarávanie na ministerstve pôjde cez toto konzorcium firiem. - Zmluva je pre štát nevýhodná aj z dôvodu, že umožňuje zvýšiť výdavky štátu nad rámec súťažných podkladov. - Ministerstvo sa nesnažilo o dosiahnutie najnižšej ceny. - Ministerstvo výstavby uhradilo faktúru za účasť na konferencii aj za ľudí, ktorí tam neboli. - Ďalej ministerstvo platilo faktúry aj za také právne služby, ktoré nevedia firmy preukázať, že ich naozaj robili. Najvyšší kontrolný úrad skúmal na základe náhodného výberu aj preplácanie faktúr v tendri. Fakturované služby neboli preukázateľne doložené. V nasledujúcich dňoch vyšli na povrch aj nové skutočnosti o Igorovi Štefanovovi, ktoré iba potvrdzujú naše argumenty o jeho priamej spoluzodpovednosti za škandalózny nástenkový tender. Objednávky aj faktúry na predražené logá za takmer 8,5 mil. korún, za štyri logá, podpisoval nový minister Igor Štefanov. Faktúry za logá sú podozrivé a naznačujú, že ide o podvod aj z iných dôvodov. (Sústavný ruch v sále.) Pán podpredseda.
Hlina, Alojz, poslanec NR SR (2024-05-21):
Ďakujem pekne za faktické poznámky. Naozaj že treba to rozmeniť na drobné a tie drobné sú teda v tom, že tá cena je taká, že prijatím tohto návrhu zákona aj tým pozmeňovákom, ktorý vlastne údajne je v ich vnímaní kompromisom, že teda dobre, niečo menej ušetríte, ale ušetríte, v konečnom dôsledku pripravia samosprávy na Slovensku o milióny eur. A to nepreháňam. Len na dvoch prípadoch, na dvoch projektoch v Bratislave som vydokladoval, že sú to milióny eur. A teraz že milióny eur, ktoré prídu ako plnenie na náhradnú výsadbu a tie prostriedky sú viazané na to, aby boli realizované do životného prostredia. Treba to povedať, čo ako divne to znie a škaredo, ale národniari nám predkladajú návrh zákona, ktorý vlastne poškodí samosprávy, lebo ich pripraví o príjmy, a poškodí ľudí o životné prostredie, lebo tie prostriedky, ktoré mohli byť na náhradnú výsadbu, na životné prostredie, nebudú. A keď nebudú, no tak sa nebude, veď tých peňazí nie je donekonečna, je ich menej a bude ich čoraz menej, obzvlášť po tomto populistickom vlaku, ktorý ste rozbehli. Tak áno, niekto ušetrí na výstavbe na úkor životného prostredia. Podľa mňa mi to príde dosť také cynické, hej, a niečo také, by som povedal, že asi v dnešnej dobe aj v kontexte toho, čo žijeme, aj dosť nelogicky. Ale kopu vecí v našej krajine nedáva logiku. Ďakujem.
P. Paška, predseda NR SR: (2008-06-17):
(Hlasovanie.) 140 prítomných, 79 za, 59 sa zdržalo, 2 nehlasovali. Konštatujem, že sme návrh zákona postúpili do druhého čítania. Ďalej.
Figeľ, Ján, podpredseda NR SR (2013-05-15):
Ďakujem pekne, nech sa páči zaujať miesto pre navrhovateľov. A teraz dávam slovo pani Emílii Müllerovej pre správu, z gestorského výboru pre zdravotníctvo, aby uviedla túto správu. Nech sa páči.
Štefanec, Ivan, poslanec NR SR (2010-12-01):
Odhlasovali sme všetky pozmeňujúce a doplňujúce návrhy zo spoločnej správy, aj tie, ktoré odzneli v rozprave. Navrhujem hlasovať o tom, že vládny návrh zákona prerokujeme v treťom čítaní ihneď.
Jurinová, Erika, podpredsedníčka NR SR (2014-04-03):
Reakcia na faktické poznámky. Pán poslanec Mičovský, nech sa páči.
Klus, Martin, podpredseda NR SR (2019-10-29):
(Hlasovanie.) Prítomných 122 poslancov, za 51, proti 17, zdržalo sa 53 („nehlasoval 1“, pozn. red.). Konštatujem, že sme neschválili vládny návrh zákona, novely zákona č. 314/2012 Z. z. o pravidelnej kontrole vykurovacích systémov. Touto cestou by som vám rád poďakoval za účasť a vyhlasujem 51. schôdzu za skončenú. O 15.00 hodine bude otvorené rokovanie 52. schôdze, ktorá bola zvolaná na žiadosť skupiny poslancov. (Rokovanie 51. schôdze NR SR sa skončilo o 14.51 hodine.) (Po skončení rokovania 51. schôdze NR SR a po krátkej prestávke sa začalo rokovanie 52. schôdze NR SR.)
Borguľa, Martin, poslanec NR SR (2020-05-20):
Ďakujem za slovo. Jediným, na koho budem reagovať, je pán poslanec Kotleba. A on svojím spôsobom má pravdu alebo, pán Kotleba, svojím spôsobom máte pravdu. Ja musím povedať, že ja, ale určite aj všetcia, čo tu sedíme, by boli, by sme boli najšťastnejší zo šťastných, keby že nemusíme pracovať v takejto hektike, keby že nemusíme pracovať v dobe takejto pandémie, a dneska sa príjemne pripravujeme na prázdniny a plánujeme si v kľude dovolenky. Nuž ale túto hektiku sme nevo..., nevyvolali my, tá hektika prišla odniekiaľ a my za ňu nemôžeme. A ja veľmi fandím ľuďom, ktorí sa snažia pomôcť, v tomto prípade minister hospodárstva, ktorý urýchlene pripravuje návrh zákona. Ja som dneska celý ten legislatívny proces sledoval. Ráno bol nejaké, nejaký návrh zákona, potom sa zmenil, ja som sa ho snažil naštudovať, ale naozaj, keďže my potrebujeme urýchlene pomáhať, urýchlene, tak neni čas kedy o ňom môcť diskutovať. Dal tento návrh. Je to najlepší z tých zlých návrhov. Ja pánovi ministrovi, som ho vyzval na diskusiu, on, on súhlasne kýval hlavou, čiže mám zato, že sa stretneme možno v trojici s pánom ministrom dopravy a hospodárstva, a ideme ďalším nejakým materiálom, dúfam, ten zákon len šperkovať. Ale kvôli tomu šperkovaniu by som nikdy nechcel, aby sme tu nutnú pomoc teraz v tento moment odkladali. Tá pomoc, ktorú tu predkladáme, jednoducho aj tak je na poslednú chvíľu, nemáme viacej času na to, aby sme šperkovali. Ja som vyzval na šperkovanie v ďalšom kole a budem rád, keď sa nám to podarí. Budem rád, keď to padne na úrodnú pôdu, a budem rád, keď pomôžeme slovenskému turizmu, slovenským reštauráciám, atrakciám a jednoducho pozitívne motivujeme ľudí, aby strávili svoje dovolenky na Slovensku. Ale ďakujem vám ináč za vašu poznámku. Ďakujem veľmi pekne.
Paška, Pavol, predseda NR SR (2013-06-28):
(Hlasovanie.) 132 prítomných, 75 za, 57 sa zdržalo. Schválili sme výročnú správu. Ešte jedno hlasovanie, pán poslanec, o návrhu ročnej účtovnej závierky Fondu národného majetku. (Hlasovanie o návrhu ročnej účtovnej závierky Fondu národného majetku Slovenskej republiky za rok 2012 , tlač 537.)
P. Hrušovský, predseda NR SR: (2005-12-13):
(Hlasovanie.) 142 prítomných, 58 za, 27 proti, 39 sa zdržalo, 18 nehlasovalo. Neschválili sme návrh. Nech sa páči.
Žiga, Peter, podpredseda NR SR (2024-05-02):
(Zaznievanie gongu.) Budeme pokračovať v prerušenej rozprave o návrhu poslancov Anny Záborskej a Richarda Vašečku na vydanie zákona, ktorým sa mení a dopĺňa zákon Národnej rady Slovenskej republiky č. 301/1995 o rodnom čísle v znení neskorších predpisov. Návrh zákona má tlač 44, návrh na jeho pridelenie a prerokovanie výborom je v rozhodnutí č. 50. Vidím pani navrhovateľku, dobrý deň. Vidím zastu... spravodajkyňu. V rámci rozpravy vystúpi pani poslankyňa Záborská. (Pokračovanie rokovania v prvom čítaní o návrhu poslancov Národnej rady Slovenskej republiky Anny Záborskej a Richarda Vašečku na vydanie zákona, ktorým sa mení a dopĺňa zákon Národnej rady Slovenskej republiky č. 301/1995 Z. z. o rodnom čísle v znení neskorších predpisov , tlač 44.)
Blanár, Juraj, podpredseda NR SR (2020-12-08):
Ďakujem, pán spravodajca. Otváram rozpravu. Konštatujem, že písomne sa nikto neprihlásil do otvorenia tohto bodu. Teraz otváram možnosť ústne sa prihlásiť. Kto má záujem? Pán poslanec Suja. Ešte niekto? Ak nikto viac, uzatváram možnosť prihlásiť sa do rozpravy. Ako jediný vystúpi v ústnej rozprave pán poslanec Suja. Nech sa páči, máte slovo.
B. Bugár, podpredseda NR SR: (2005-05-24):
E. Dolník, poslankyňa: Ďakujem za slovo, vážený pán podpredseda, vážená Národná rada, dovoľte mi, aby som v mene Výboru Národnej rady Slovenskej republiky pre vzdelanie, vedu, šport a mládež, kultúru a médiá ako gestorského výboru podala Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky o prerokovaní uvedeného návrhu zákona. Národná rada Slovenskej republiky uznesením zo 17. marca 2005 č. 1547 pridelila návrh poslancov Národnej rady Slovenskej republiky Dušana Jarjabka, Dušana Čaploviča na vydanie zákona, ktorým sa dopĺňa zákon č. 308/2000 Z. z. o vysielaní a retransmisii a o zmene zákona č. 195/2000 Z. z. v znení neskorších predpisov (tlač 1055) na prerokovanie týmto výborom Národnej rady Slovenskej republiky: Ústavnoprávnemu výboru Národnej rady Slovenskej republiky a Výboru Národnej rady pre vzdelanie, vedu, šport a mládež, kultúru a médiá. Určené výbory prerokovali predmetný návrh zákona v lehote určenej uznesením Národnej rady Slovenskej republiky, iné výbory o návrhu zákona nerokovali. Gestorský výbor konštatuje, že do začatia rokovania o návrhu zákona nedostal žiadne stanoviská od poslancov podané podľa § 75 ods. 2 zákona Národnej rady Slovenskej republiky o rokovacom poriadku Národnej rady Slovenskej republiky. Ústavnoprávny výbor Národnej rady Slovenskej republiky neschválil uznesenie navrhnuté spravodajcom, lebo za predložený návrh uznesenia nehlasovala nadpolovičná väčšina prítomných členov výboru podľa § 52 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Výbor Národnej rady pre vzdelanie, vedu, šport a mládež, kultúru a médiá v prijatom uznesení odporúča Národnej rade Slovenskej republiky predmetný návrh zákona schváliť s pozmeňujúcimi a doplňujúcimi návrhmi, ktoré sú uvedené v spoločnej správe a máte ich pred sebou. O týchto pozmeňujúcich návrhoch budeme potom hlasovať po skončení rozpravy. Vážený pán podpredseda, skončila som, otvorte rozpravu a hlásim sa ako prvá do rozpravy.
Tomáš, Erik, poslanec NR SR (2018-02-14):
Pán predsedajúci, v zmysle zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tomto hlasovať.
Taraba, Tomáš, podpredseda vlády SR a minister životného prostredia SR (2023-12-20):
Ďakujem pekne. Každého jedného odvolávam na základe podnetov a jasných indícií, ktoré mám, a z veľkej časti môžem povedať, že tie indície a podnety sa potvrdia vždy oveľa skôr, ako som sám predpokladal. Takže aj každého jedného, ktorého som odvolal, tak dôvod bol predovšetkým zlé manažovanie tej inštitúcie. A skôr som prekvapený, že to zlé manažovanie je rozsiahlejšieho charakteru, ako sám som vždy predpokladal. Áno, najlepší obraz vždy potom, keď máte nejaké indície, sa potvrdí, keď tam urobíte zmenu. Na základe tej zmeny potom vidíte do jednotlivých procesov oveľa dôslednejšie, oveľa hlbšie a viete z toho vyvodzovať veľmi jasné závery. To je to isté, ako keď som prišiel na ministerstvo a povedali, že príprava napríklad reformy komunálneho odpadu od 1. 1. 2024 je perfektne nastavená, až pokiaľ neprišiel ZMOS, Únia miest Slovenska a povedali, že od 1. 1. ´24 to celé skolabuje, čo sa aj následne potvrdilo, keď sme išli do tých analýz. Takže aj tam sme robili zmeny. Keď sme napríklad robili zmeny, myslím, že to je životný partner pani Kolíkovej, ktorý mal tú česť vďaka jej vláde sa zároveň stať splnomocnencom vlády pre Gabčíkovo – Nagymaros, keď sme zistili, že tam nebola základná, elementárna komunikácia s maďarskou stranou, aj na základe toho, čo Haag vyžadoval, teda rozsudok v Haagu, tak opäť sme pristúpili k týmto zmenám. Takže vždy existujú veľmi vážne na to dôvody. Nie som ten, ktorý chodí o týchto ľuďoch hovoriť, ale už keď sa potom ozvú a robia si to piár, ako najväčšie oni sú esá a odborníci, tak vždy mám právo teda povedať hrubé, tvrdé dáta, pretože keď raz niekto nechá prepadnúť 403 mil., no tak čo sa budete insitne o tom baviť. Štyristotri miliónov je hrubé dáta a keď vám niekto povie, že je najväčší odborník na eurofondy a takéto máte výsledky, tak tomuto ľudia rozumejú. Takže môžete si byť istá, že rovnaké výsledky budeme poskytovať za každý jeden subjekt, kde došlo k zmenám a ako, by som povedal, človek, ktorý je zodpovedný v prvom rade za kompletné manažovanie toho rezortu, na každú jednu zmenu mám pádny dôvod. Ďakujem.
Paška, Pavol, predseda NR SR (2012-08-08):
Hlasujeme. (Hlasovanie.) 116 prítomných, 115 bolo za, 1 sa zdržal. Konštatujem, že sme schválili vládny návrh novely exekučného poriadku. Ďakujem pekne. Budeme pokračovať v rozprave. Pán poslanec Štefanec.
Danko, Andrej, predseda NR SR (2017-05-16):
S reakciou na faktickú pán poslanec Budaj.
Kazda, Radovan, poslanec NR SR (2022-06-16):
Pán predseda, dajte, prosím, hlasovať o návrhu zákona ako celku s odporúčaním gestorského výboru schváliť.
Figeľ, Ján, podpredseda NR SR (2013-11-27):
Na vystúpenie pána poslanca sú dve faktické poznámky. Nech sa páči, Martin Poliačik.
Pleštinská, Zita, poslankyňa NR SR (2022-11-09):
Pán predseda, dajte, prosím, hlasovať o tom, že Národná rada Slovenskej republiky prerokuje vlády návrh zákona v skrátenom legislatívnom konaní.
Mikuš, Jozef, poslanec NR SR (2011-09-13):
Takmer s 8-percentným deficitom v čase biblických tučných rokov, v čase, v čase, kedy treba myslieť na dobu, keď bude... (Prerušenie vystúpenia časomerom. Reakcie z pléna.)
B. Bugár, podpredseda NR SR: (2003-07-03):
(Hlasovanie.) Prítomných je 111 poslancov, za 110, nehlasoval 1. Konštatujem, že návrh pána poslanca Drgonca na vydanie zákona, ktorým sa mení a dopĺňa zákon č. 185/2002 Z. z. o Súdnej rade Slovenskej republiky, sme presunuli za bod 31. Pán poslanec Malchárek, procedurálny návrh, nech sa páči. J. Malchárek, poslanec: Ďakujem, pán predsedajúci. Ja by som poprosil v súlade s § 24 ods. 5 v mene troch poslaneckých klubov, aby aj návrh 15 poslanca Národnej rady Slovenskej republiky Jána Drgonca na vydanie zákona o zodpovednosti za výkon verejnej moci bol stiahnutý z rokovania tejto schôdze a presunutý na rokovanie septembrovej schôdze. Je to na žiadosť ministra spravodlivosti a snaha zosúladiť jednotlivé koncepcie. Ďakujem.
Sulík, Richard, predseda NR SR (2011-03-29):
Ctení poslanci, ctené poslankyne, poprosím vás dostaviť sa do rokovacej sály, budeme pokračovať v rokovaní. Vážené panie poslankyne, vážení páni poslanci, dovoľte mi privítať... Pán poslanec Somogyi, dámy, aj tu poprosím kolegov, Jozefa Buriana, keby sa mohli usadiť. Pán poslanec Burian, poprosím vás, máme tu cteného hosťa. Ďakujem vám pekne. Dovoľte mi privítať medzi nami pána Maroša Šefčoviča, podpredsedu Európskej komisie, ktorý prišiel do Národnej rady s cieľom predstaviť Pracovný program Európskej komisie na rok 2011 , jeho hlavné a strategické priority, ako aj návrh legislatívnych opatrení. Pán podpredseda, nech sa páči, máte slovo.
Pellegrini, Peter, predseda NR SR (2015-03-19):
Ďakujem pekne, pán podpredseda. Druhú otázku položila pani poslankyňa Eva Horváthová a je adresovaná na ministra zdravotníctva Viliama Čisláka. Pán podpredseda vlády keď ospravedlňoval neprítomných členov vlády, neviem, či informoval, že aj pán minister Čislák bude zastupovaný, pánom ministrom Richterom. Takže poprosím pána Richtera, aby v zastúpení pána ministra Čisláka odpovedal na otázku, ktorá znie: „Vážený pán minister zdravotníctva, aký je aktuálny stav na internom oddelení Fakultnej nemocnice v Žiline, kde od 1. 5. 2015 pravdepodobne nenastúpi 14 lekárov, ktorí podali hromadnú výpoveď pre havarijný stav a ohrozenie zdravia pacientov, z 29 lekárov sú dvaja dlhodobo chorí, päť je na materskej, reálne ostane 8 lekárov na 96 lôžok so 120-percentnou obložnosťou?“ Nech sa páči, pán minister.
Zmajkovičová, Renáta, podpredsedníčka NR SR (2012-05-16):
Pán poslanec Krajcer s faktickou poznámkou.
Bugár, Béla, podpredseda NR SR (2010-12-16):
Pani poslankyňa Zmajkovičová.